Ziordia

**Ziordia** Nafarroa Garaiko mendebaldeko udalerri bat da, Sakana haraneko Burunda eskualdekoa. Arabarekiko mugan dago, Iruñeko merindadean.  biztanle zituen . urtean, eta Iruñea hiriburutik 55 kilometro mendebaldera dago.

## Izena 
*Ziordia* izenaren amaierako *-a* artikulua da,

### Mugakideak 
Ziordiak mugakide ditu Altsasu iparraldean, Olatzagutia ekialdean, Urbasa mendilerroa hegoaldean, eta Asparrena (Araba) eta Gipuzkoa eta Arabako Partzuergo Orokorra mendebaldean.

## Historia 
1462an Joan II.a Aragoikoak Lanzarot Ziordikoa aitoren semeari eman zion zerga bat jasotzeko eskumena. Zerga horrek *gailurdea* izena zuen. Gainera, Ziordian zegoen bidesariko dirua jasotzeko eskubidea ere eman zion. 1575ean Inkisizioak sorginkeriaren aurkako prozesuak hasi zituen, bereziki Ziordian eta Urdiainen.

## Demografia 
2008ko erroldaren arabera, Espainiaz kanpoko 33 etorkin bizi ziren herrian, biztanleriaren %10,03 (Nafarroako Foru Erkidegoko batezbestekoaren antzera).

## Politika 
### Udal hauteskundeak 
2007an udal hauteskundeak Nafarroa Bai alderdiak irabazi zituen, eta alderdi horretako Jesús Arrese Galbete hautagaia alkate bilakatu zen. Urte horretan Udaleko zazpi zinegotziak lortu zituen, gehiengo osoa; Espainiako Alderdien Legearen eraginez ezker abertzaleak ezin izan zuen legezko zerrendarik aurkeztu, eta balio gabeko botoak 109 izan ziren (emandako guztien %&nbsp;44,49). Boto zuriak zortzi (%&nbsp;5,88) eta abstentzioa %&nbsp;21,73 izan ziren.

2011ko udal hauteskundeetan ere Jesús Arrese aukeratu zuten alkate, NaBai 2011ren izenean; Bilduri zinegotzi baten aldea atera zion.

2015eko udal hauteskundeetan EH Bildu alderdiak irabazi eta gaur egungo alkatea Francisco Javier Bengoetxea da.

2019ko udal hauteskundeetan EH Bilduk irabazi zuen eta Olatz Irizar izendatu zuten alkate, kargu hori bete zuen lehen emakumea. 

2023ko udal hauteskundeak EH Bilduk irabazi zituen.

thumb|Udaletxea

### Udaletxea 
Udaletxea elizatik gertu dago, eta hiru solairu dauzka. Eraikinean, udal bulegoez gain, liburutegia, anbulatorioa eta etxebizitzak daude. XX. mendearen amaieran hainbat berrikuntza egin ziren udaletxean (2,4 milioi pezeta gastatuta). Ziordiko Udaleko idazkaria Urdiaingo idazkari ere bada.

* HELBIDEA: Andre Maria kalea, 76

### Alkateen zerrenda 
## Azpiegiturak 
thumb | eskuinera | Toki Eder pilotalekua, 2019. urtean berritua.

Egoitza nagusia Altsasun duen Altsasu, Olazti eta Ziordiko Zerbitzuen Mankomunitatea, arduratzen da Ziordian zaborra biltzeaz, ur horniduraz eta bestelako zerbitzuez.

### Garraioak 
La Burundesa autobus konpainiaren Sakanako herriak elkartzen dituen Gasteiz-Iruñea lineak geltokia dauka herrian. Guztira hiru zerbitzu izaten dira norabide bakoitzean. Lineak honako ibilbide hau du:

* Gasteiz - Ilarratza - Argomaiz - Agurain - Munain - San Roman - Ibarguren - Andoin - Olatzagutia - Ziordia - Altsasu - Urdiain - Iturmendi - Bakaiku - Etxarri Aranatz - Arbizu - Lakuntza - Arruazu - Uharte Arakil - Irañeta - Ihabar - Hiriberri - Etxarren - Irurtzun - Eritze - Saratsa - Añezkar - Berriobeiti eta Iruñea

## Jaiak 
Ziordiko jaiak irailaren 8aren inguruan ospatzen dira, Andre Mariaren jaiotzaren omenez.

## Ondasun nabarmenak 
thumb | eskuinera | Andre Mariaren Jasokundearen eliza.

* Jasokundearen eliza, XVI. eta XVIII. mendeen bitartean harriz eginiko eraikina.

Fitxategi:Ziordia (Nafarroa) elizako ataria.jpg|Elizako ataria
Fitxategi:Ziordia (Nafarroa) (45497).jpg
Fitxategi:Ziordia (Nafarroa) (36333).jpg

## Ziordiar ospetsuak 
* Manu Sagastume (1945-2024), musikari, liburuzain eta ikertzailea.
* Olatz Irizar Martínez (1972-), kazetari eta politikaria.
* Jorge Azanza (1982-), txirrindulari profesional ohia, Euskadi Fundazioko kirol zuzendaria. Altsasun jaioa, Ziordian bizi da.

## Erreferentziak 
## Ikus, gainera 
* Nafarroa Garaiko udalerrien zerrenda

## Kanpo estekak 
* Ziordiko argazkiak, Lasonet.com webgunean.
*  Ziordiari buruzko informazioa, Nafarroako Foru Erkidegoko Gobernuaren webgunean.
* Dona Maria kalearen ikuspegia, Google Street View zerbitzuan.